kardosdrur/scandi-wiki huggingface dataset:
Dzungaria

Dzungaria (også Jungaria, Sungaria, Zungaria; mongolsk: Зүүнгар (Züüngar), kinesisk: 準噶爾 (Zhǔngéěr), russisk: Джунгария (Džungarija)) er en geografisk region som omfatter ca.777.000 km² af den autonome region for Uighurer Xinjiang, i det nordvestlige Kina.

Historie 

Dzungaria har sit navn efter et mongolsk kongedømme som eksisterede i Centralasien i det syttende og attende århundrede. Det fik sit navnet fra Dzungarerne, som blev kaldt sådan fordi de udgjorde den venstre flanke (züün, venstre; gar, hånd) af den mongolske hær. Det nåede sit højdepunkt under Kaldan, eller Bushtu Khan, i sidste halvdel af det 17.århundrede, men blev fuldstændig knust af de kinesiske Qing-herskere omkring 1757-1759. Det har spillet en vigtig rolle i Mongoliets historie og de store mongolske vandringer mod vest.

I 1911 var territoriet delt mellem Qing-imperiet (Xinjiang, også kendt som Østturkestan og det nordvestlige Mongoliet) og Russisk Turkestan (provinserne Semiretsje og Semipalatinsk).

Dets største udstrækning omfattede Kashgar, Yarkand, Khotan, hele Tian Shan-regionen og kort sagt det meste af centralasien mellem 35 til 50 °N og fra 72 til 97 °Ø.

Nutidig brug 
Som et politisk eller geografisk begreb er Dzungaria praktisk talt forsvundet fra kortet, bortset fra det centrale område som fremdeles hedder Junggar Pendi (Junggarbækkenet). Og i bjergkæden som sydøst for Balkhasjsøen strækker sig nordøstover langs grænsen mellem Kasakhstan og Kina bevares navnet i Dzungarisk Alatau.

Dzungaria og afledte former af ordet er også blevet brugt til at give navn til forhistoriske dyr som er fundet i klippeformationer i Junggarbækkenet:
 Dsungaripterus weii (pterosaur)
 Junggarsuchus sloani (crocodylomorph)

Et nylig og bemærkelsesværdigt fund fra februar 2006, er det ældste kendte tyrannosaurus-fossil. Det blev udgravet af en gruppe forskere fra George Washington University som var i gang med et forskningsprojekt i Junggarbækkenet. Arten som er kaldt Guanlong, levede for 160 millioner år siden, mere end 90 millioner år før den berømte Tyrannosaurus rex.

Området har også givet navn til Dzungarisk Hamster.

Geografi og geologi 
Dzungaria er i hovedsagen et steppe- og halvørkenpræget bækken omgivet af høje bjerge: Tian Shan i syd og Altaj i nord.

Geologisk er det en udløber af den paleozoiske Kazakhstanblok og var engang en del af et separat kontinent før Altajbjergene blev dannet i slutningen af den paleozoiske tidsalder. Det indeholder ikke den samme mineralrigdom som Kazakhstania og kan have været en præ-eksisterende kontinentalblok før Kazakhstania blev dannet.

Urumqi, Yining og Karamay er de største byer. Andre, mindre oasebyer ligger langs foden af bjergkæderne.

Økonomi 

Der dyrkes Hvede, byg, havre og sukkerroer , og der holdes kvæg, får og heste. Markerne vandes med smeltevand fra de permanent snedækkede bjerge.

Dzungaria har forkomster af kul, jern, og guld så vel som store oliefelter.

Demografi 

Befolkningen består af uighurer, kasakher, kirgisere, mongoler og Hankinesere. Fra 1953 har der været en massiv indflytning af Hankinesere for at arbejde på vand- og industriprojekter.

Xinjiangs geografi
Regioner
Margrethe von Heinen

Margrethe von Heinen, gift Stockfleth og Storm (26. juni 1730 – 14. februar 1805) var en dansk adelsdame.

Hun var datter af major Ulrik Frederik von Heinen til Ulriksholm og Catharina f. von Brüggemann og var dame de l'union parfaite.

18. april 1749 ægtede hun højesteretsassessor Christian Stockfleth, som døde allerede året efter. Hun blev senere (1767) gift med stiftamtmand Caspar Herman Storm.

Danskere i 1700-tallet
Modtagere af l'union parfaite
Margrethe
Johan Mangelsen

Johan Mangelsen (12. september 1694 – 24. februar 1769 i Christiania) var en dansk-norsk officer.

Han var søn af oberst og kommandant på Kongsvinger Marqvard Mangelsen og hans 2. hustru, Ida Sophie Budde, og skal i sin første ungdom have deltaget i «den brabantske Krig», blev 1715 sekondløjtnant ved 2. throndhjemske nationale Infanteriregiment, 1718 karakteriseret kaptajn og generaladjudant-løjtnant hos morbroderen generalmajor Vincents Budde, der var kommanderende general nordenfjælds, samme år premierløjtnant ved regimentet, 1719 kompagnichef, 1728 karakteriseret major, 1733 oberstløjtnant ved 3. throndhjemske nationale Infanteriregiment, 1734 oberst og chef for 2. throndhjemske nationale Infanteriregiment og var fra 1743 medlem af den 1736 nedsatte kommission til undersøgelse og fastsættelse af grænselinjen mellem Norge og Sverige. Med den svenske oberst Klinckowström afsluttede Mangelsen 1751 den endnu gældende grænsetraktat mellem rigerne. Mangelsen, der imidlertid 1749 var blevet generalmajor, dekoreredes 1752 som Ridder af Dannebrog, tog 1755 afsked og fik 1758 generalløjtnants karakter.

Ved sit ægteskab (indgået 1724) med Cathrine f. Bygball (f. 1710 d. 1765), eneste datter af den rige kancelliråd Søren Bygball og Sara Hammond og halvsøster til legatstifteren Thomas Angell, fik Mangelsen betydelige midler. Han var parthaver i og i en række af år ledende medlem af direktionen for Røros Kobberværk, i hvilken egenskab han udfoldede megen virksomhed, der dog senere påstodes ikke ubetinget at have været heldbringende for værket og særlig dets skove, idet driften i denne tid skal have været stærkt forceret. 1758 flyttede Mangelsen fra Trondhjem til Christiania, hvor han efter den i 1757 afdøde generalløjtnant Frederik Ferdinand Hausmann købte dennes, senere under navn af «Mangelsgaarden» kendte, ejendom. Her døde Mangelsen 24. februar 1769. Han skal have haft megen interesse for læsning, særlig historie, men i sin ungdom ikke have erholdt nogen synderlig undervisning; af sprog kunne han således kun dansk og tysk. Han var overordentlig heftig af temperament, men ellers venlig og imødekommende mod alle og i høj grad godgørende.

Kilder 
 C.O. Munthe, "Johan Mangelsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Büsching, Mag. f. Hist. u. Geogr. II.
 Suhm, Samlede Skrifter XIII.

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Personer i Dansk Biografisk Leksikon
Frederik Ferdinand Hausmann

Frederik Ferdinand Hausmann (8. marts 1693 – 21. marts 1757 i Christiania) var en dansk-norsk officer.

Han var en søn af Caspar Herman Hausmann. Allerede otte år gammel blev han udnævnt til fændrik ved Prins Christians Regiment, og efter at have tilbragt et års tid på Det kgl. ridderlige Akademi blev han 1710 kaptajn ved Cicignons gevorbne Regiment. Han deltog som sådan i krigen i Norge og særlig i forsvaret af Frederikshald 1718. 1719 blev han kompagnichef ved Grenaderkorpset i København og året efter oberstløjtnant ved Akershuses Regiment. Hans avancement var hidtil gået meget hurtigt, men fra nu af spores det, at hans fader og hans høje beskyttere var døde. 1732 blev han oberst og chef for regimentet i Christiania, hvor en gade, Hausmannsgate, er opkaldt efter ham. 1745 blev han generalmajor med anciennitet fra 1742, og 1748 fik han sin afsked, efter at han fem dage før – 12. april – var blevet udnævnt til generalløjtnant. Året efter blev han Ridder af Dannebrog. Han døde i Christiania 21. marts 1757 som sidste mand af sin slægt, idet hans ægteskab (29. december 1721) med Hedevig Cathrine Werenskiold (24. oktober 1702 – 14. december 1749) var barnløst. Hun var en datter af konferensråd Niels Werenskiold og Elisabeth de Tonsberg. Hausmann, der var medejer af Eidsfos Jernværk og i det hele taget en velhavende mand, efterlod sig legater til Christianias fattigstiftelser.

Kilder 
 P.F. Rist, "Frederik Ferdinand Hausmann", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Generalløjtnanter fra Danmark
Danskere i 1700-tallet
Riddere af Dannebrog (1671-1808)
Filantroper fra Norge
Personer i Den Store Nordiske Krig fra Danmark-Norge
Personer i Dansk Biografisk Leksikon
Fabrikanter fra Norge
Due Date

Due Date er en amerikansk komedie Road movie instrueret af Todd Phillips, medskrevet af Alan R. Cohen, Alan Freedland, og Adam Sztykiel, og med Robert Downey, Jr. og Zach Galifianakis i hovedrollerne. Filmen blev udgivet den 5. november 2010 i USA og blev optaget i Las Cruces, New Mexico og Atlanta, Georgia i USA.

Handling 
Peter Highman (Robert Downey, Jr.) er på vej hjem fra Atlanta til Los Angeles for at være til stede ved fødslen af sit første barn, med sin kone, Sarah. Da han er på flyet, finder Peter ud af at Ethan Tremblay (Zach Galifianakis), som havde et uheld med at køre sin bil gennem hans egen bildør sidder bag ham i første klasse. Efter uforvarende at bruge ordene terrorist og bombe, får Ethan Peter skudt af en Generalløjtnant med en gummi kugle. Både Peter og Ethan er tvunget ud af flyet før take-off.

Efter at være blevet afhørt af sikkerhedsmessige årsager, opdager Peter, at han er blevet anbragt på No Fly-Listen og bliver nødt til at finde en anden måde at komme til Californien på. Efter at indse, at han havde efterladt sin tegnebog på flyet, indvilliger Peter modstræbende i at rejse med Ethan, der er aspirerende skuespiller og håber på at få en karriere i Hollywood, i Los Angeles. Ethan er på vej til Hollywood efter begravelsen af sin far, og har sin fars aske med sig i en kaffekande på turen. De tager af sted sammen på rejsen i en lejet Subaru Impreza 2.5I Hatchback.

Medvirkende 
 Robert Downey Jr. som Peter Highman
 Zach Galifianakis som Ethan Tremblay / Ethan Chase
 Michelle Monaghan som Sarah Highman
 Juliette Lewis som Heidi, en pot-handler
 Jamie Foxx som Darryl
 RZA som Airline Screener Marshall
 Matt Walsh som TSA Agent
 Danny McBride som Western Union Medarbejder Lonnie
 Todd Phillips som Barry
 Keegan-Michael Key som Ny Fader
 Nathalie Fay som Flight Attendant
 Charlie Sheen som Charlie Harper (Gæsteoptræden)
 Jon Cryer som Alan Harper (Gæsteoptræden)

Soundtrack 
Soundtracket til filmen indeholder titlerne:

 Sam & Dave: Hold On I’m Coming
 Billy Currington: People Are Crazy
 Cream: The White Room
 Wolfmother: New Moon Rising
 Danny McBride: Closing Time
 Fleet Foxes: Mykonos
 Mims: This Is Why I’m Hot
 Neil Young: Old Man (Live at Massey Hall)
 Pink Floyd: Hey You
 Cowboy Junkies: Sweet Jane
 Band of Horses: Is There a Ghost
 Rod Stewart: Amazing Grace
 Ice Cube feat. Chuck D: Check Ya Self 2010

Eksterne henvisninger 
 Officielle hjemmeside
 

Amerikanske film fra 2010
Komediefilm fra USA
Farvet guld

Farvet guld er guld legeret med andre grundstoffer. Ved produktion af smykker legeres guldet både for at ændre dets farve og for at gøre guldet mere slidstærkt.

Kvalitetsmål
Kvaliteten af guldlegeringer måles i karat. Rent guld betegnes 24 karat (1000 ‰). Legeringer af 8 (333 ‰), 14 (585 ‰) og 18 karat (750 ‰) er de mest udbredte kvaliteter i Danmark.

Hvidguld
Hvidguld er en legering af guld og mindst et hvidt metal, som regel sølv eller palladium. Hvidguld bruges hovedsageligt som erstatning for det dyre ædelmetal platin i smykkefremstilling. Ligesom rent guld måles hvidguld i karat. Hvidguld har større styrke og er lettere at bearbejde end rent guld.

Den fineste kvalitet hvidguld er som oftest mindst 17 karat og består af guld og palladium, sommetider med en smule platin, bl.a. af hensyn til vægt og holdbarhed. Hvidgulds naturlige farve er trods navnet lysegrå.

Rødguld 
Rødguld er en legering af guld med kobber og evt. andre metaller i mindre mængder. Rødguld har større styrke og er lettere at bearbejde end rent guld.

Tre i en ring 
Tre ringe kan flettes sammen til én ring. De tre ringe kan være fremstillet i hvidguld, rødguld og alm. guld.

Referencer
Signe N. Just: Værd at vide om ædle metaller

Noter

 

Legeringer
Oplandske Gammel

Oplandske Gammel eller Gammel Opland er en snaps fremstillet efter en opskrift fra Oslo fra 1891. Den lagres på sherryfade af eg og opnår et strejf af vaniljesmag. Den anbefales specielt til norsk julemad, men kan med fordel drikkes til dansk smørrebrød. Det største salg finder sted i Bergen.

Se også
Gammel Dansk

Snapse

Drikke fra Norge
Sønderbro (bro)

Sønderbro er en fredet stenbro over Kolding Å og er beliggende i Søndergade, der ligger centralt i Kolding. Søndergade, der går over broen, har siden middelalderen og helt frem til 1943, været Koldings hovedfærdselsåre. Den nuværende grundkonstruktion er lavet af granitkvadre og blev indviet november 1807.

Historie 
Sønderbro og Søndergade var hovedfærdselsåre mellem Danmark og Hertugdømmet Slesvig. Fra slutningen af 1400-tallet kunne kvæg til Slesvig, kun fortoldes i Kolding og Ribe, men den store trafik af heste og kvæg, sled meget på de første broer der alle var lavet af træ. Indtægten, fra tolden var betydningsfuld for kongen og i folkemunde kaldte man Sønderbro et "sølvbjerg" for kongen. Ved siden af broen fandtes Sønderport, en af byens to byporte. Her var der under pesten i 1625 opstillet pestvagter. Sønderbro og Sønderport er afbilledet på et kort, helt tilbage fra 1598.

Broen var i de første mange århundreder konstrueret af træ, men grundet stigende trafik, og vejforordningen fra 1793, der krævede udhugne sten som materiale på hovedlandevejene, blev der besluttet, at den gamle træbro, måtte erstattes med en ny og bedre bro. Generalvejkommisionen blev forespurgt flere gange og d. 25. april 1806 forelå den kongelige resolution. Budget var skønnet til ca. 14.000 rdl. Det blev major V. Heyde, den næstkommanderende ved vejvæsenet, som havde hovedansvaret for brobygningsarbejdet i Kolding, og løjtnant H. J. Hoskier, som fik den daglige ledelse. Der blev oprettet 2 dæmninger der ledte Kolding Å udenom broen og arbejdet. 100 mand arbejdede dagligt på broen og det tog ca. 1 år at færdiggøre den. Den nye bro blev lavet af granitkvadre og var færdig i november 1807. Det blev fejret med et bal og fest under broen. Budgettet blev dog overskredet og broen kom til at koste 26.300 rdl.

Jernbanen, der løb på tværs af Søndergade, blev løftet over gadeniveau og derved blev ført hen over Søndergade i 1939. Da den nærliggende Bredgade var færdig i 1943, blev trafikken i Søndergade og over broen lukket af. Bredgade, der ligger paralelt med Søndergade overtog denne trafik. I 1984-1985 blev der på nærliggende Sønder Torv opført et lille butikscenter og da førte man den gamle bro tilbage til sit oprindelige udseende fra 1808. I dag er Sønderbro, Søndergade og Sønder torv er en del af gågadesystemet i Kolding.

Kilder og eksterne henvisninger 

Fredede broer og viadukter i Danmark
Bygninger, konstruktioner og anlæg i Kolding
Transport i Kolding
Stenhvælvsbroer
Belgiens 1. division A

Belgiske 1. Division A (også kendt som: Pro League eller Jupiler Pro League (efter en sponsoraftale med bryggeriet Jupiler)) er navnet på den bedste fodboldrække i Belgien, hvor i klubberne årligt spiller om det belgiske mesterskab. Turneringen arrangeres af Belgiens fodboldforbund og har været afholdt siden år 1895. Efter sæsonen 2015-16 blev ligaen omdøbt til 1. Division A. Det mest succesfulde hold er RSC Anderlecht, der har vundet turneringen hele 30 gange.

Deltagende hold 
Nedenstående hold deltager i Jupiler Pro League i sæsonen 2010-11:

Historie 
Nedenstående er en liste over samtlige vindere af den belgiske liga gennem tiden:

Referencer

Eksterne henvisninger 
 Belgiens fodboldforbunds hjemmeside

Fodboldturneringer
1. Division A
Etableret i 1895
Deep Dish

Deep Dish er en house-producerduo fra USA.

Diskografi 
 Junk science (1998)

Musikgrupper fra USA
The Copenhagen Collective

The Copenhagen Collective er et Electronica-konceptband fra Danmark. The Copenhagen Collective består blandt andet af Mads Nørgaard og Anders Trentemøller.

Musikgrupper fra Danmark
Felt (fysik)

Et felt er en fysisk størrelse tilknyttet et hvert sæt rumlige koordinater og eventuelt tiden. Rent matematisk kan et felt opfattes som en funktion der beskriver størrelsen af feltet i en given position. Der findes et utal af forskellige felter, som alle har forskellige egenskaber. Indenfor elektromagnetisme arbejder man med elektriske og magnetiske felter og indenfor fluidmekanik arbejder man bl.a. med tryk- og densitetsfelter. Felter er derfor ikke en homogen størrelse, netop fordi man kan tale om mange forskellige typer felter. Nogle felter kræver at der er et medie til stede, som det oftest er tilfældet inden for fluidmekanik, mens andre felter kan propagere igennem det tomme rum, hvilket er tilfældet inden for elektromagnetisme.

Når man beskriver felter inden for fysik, gøres det ofte ved hjælp af differentialligninger, både ordinære og partielle. Maxwells ligninger beskriver de elektriske og magnetiske felter, og Einsteins feltligninger beskriver gravitationelle interaktioner i rumtiden inden for relativitetsteoriens rammer. Man kan klassificere felter som værende af forskellige typer, såsom et skalarfelt, vektorfelt eller tensorfelt, afhængigt at typen og mængden af nødvendige koordinater.

Fysik
Belouis Some

Neville Keighley, bedre kendt som Belouis Some er en New Wave-sanger fra Storbritannien.

Diskografi 
 Some people (1984)
 Belouis some (1987)
 Let it be with you (1987)
 Living your life (1993)

Musikere fra Storbritannien
Amorphis

Amorphis er et heavy metal-band fra Finland.

Diskografi

Studioalbum

EP

Singler
 (demo)

Opsamlingsalbum

 (CD+DVD)

Eksterne henvisninger 

Metalgrupper fra Finland
Heavy metal-grupper
Folkemetalgrupper
Musikgrupper fra 1990
Storm Queen

Morgan Geist, bedre kendt som Storm Queen er en techno-producer fra USA.

Tjek fødsels- og dødsår
Musikere fra USA
Mélissa Theuriau

Mélissa Theuriau (født 18. juli 1978 i Échirolles, Frankrig) er en fransk tv- journalist og nyhedsoplæser. Hun er gift med skuespilleren Jamel Debbouze.
Hun blev et internetfænomen, da en samling af hendes nyhedsoplæsninger blev uploadet og aviserne stemte hende til verdens smukkeste nyheds-reporter. Hun er i øjeblikket medchefredaktør og oplæser på interdite på fransk tv.

Theuriau har tidligere arbejdet på La Chaîne Info, LCI, TF1, Métropole 6 og Paris Premiere tv-kanaler.

Referencer 
 
 "Mélissa Theuriaus Biografi" , Melissa-Theuriau.fr.

Journalister fra Frankrig
Tv-værter fra Frankrig
Misstress Barbara

Barbara Brown, bedre kendt som Misstress Barbara er en Electronica/Techno-producer og DJ fra Canada.

Musikere fra Canada
Dj's fra Canada
Pil & Liv

Pil & Liv er en folkpop-duo fra Århus, Danmark, der består af de to søstre Pil (guitar, ukulele og vokal) og Liv Clausen (guitar, glockenspiel og vokal). De er begge søstre til sangerinden Freya Christine Clausen, som i 90'erne slog igennem med hittet "Yellow Ladybird". De udgav d. 26. marts 2012 deres debutalbum Hangovers, som blev taget godt imod af danske kritikere og anmeldere. Duoen har turneret rundt i Danmark med bl.a. Thomas Buttenschøn og Ida Gard.

Diskografi 
 Hangovers

Referencer 

Musikgrupper fra Danmark
Musikgrupper fra 2012
Charlie Adam

Charles Graham "Charlie" Adam (født 10. december 1985 i Dundee, Skotland) er en skotsk fodboldspiller, der spiller som midtbanespiller hos den engelske Premier League-klub Stoke City Han kom til klubben i 2012. Tidligere har han repræsenteret Rangers i hjemlandet, og også haft lejeophold i Ross County og St. Mirren.

Karriere

Blackpool F.C. 

Blackpool betalte Rangers 500.000 britiske pund for Adam, der skrev kontrakt den 4 august 2009, efter at have været på leje i seks måneder inden da.

Liverpool F.C. 
7. juli 2011 skrev Charlie Adam under på en kontrakt med den engelske fodboldklub Liverpool F.C., som han repræsenterede indtil sommeren 2012, hvor han kom på en lejeaftale til Stoke City.

Landshold 
Adam står (pr. januar 2013) noteret for tyve kampe for Skotlands landshold, som han debuterede for 30. maj 2007 i en venskabskamp mod Østrig i Wien.

Referencer

Eksterne henvisninger 

 

Fodboldspillere fra Skotland
Fodboldspillere fra Rangers F.C.
Fodboldspillere fra Ross County F.C.
Fodboldspillere fra St. Mirren F.C.
Fodboldspillere fra Blackpool F.C.
Fodboldspillere fra Liverpool F.C.
Fodboldspillere fra Stoke City F.C.
Personer fra Dundee
Le Blanc-Mesnil

Le Blanc-Mesnil er en kommune i de nordøstlige forstæder til Paris i Frankrig. Det er beliggende 12,6 km fra centrum af Paris, mellem Aéroport Paris-Charles de Gaulle og le Bourget lufthavnen. Den har 50.910 indbyggere (2009) og hører til bydelen Le Raincy.

Byen er historisk knyttet til William Lamoignon af Blancmesnil, en fransk statsmand fra den berømte parisiske familie Potier Blancmesnil på Delley Guard og lærte Alembert.

Det er i denne bydel skuespilleren/komikeren Jamel Debbouze er født.

Byer i Seine-Saint-Denis
Ayoe Angelica

Ayoe Angelica Dimma Ringgaard, bedre kendt som Ayoe Angelica er en soul/R&B-sangerinde fra Danmark.

Ayoe blev i 2017 mor til en dreng.

Angelicas stil beskrives som "en blanding af soul, jazz og electronica med en skrattende retro-lyd, der kan give mindelser om Caroline Henderson."

Hun udgav sit debutalbum, I’m Amazed i 2008, hvorfra singlen ”Dr. Jekyll” hittede internationalt i forbindelse med at den blev udvalgt til Budhabar-compilation.
Dandelion, Ayoe Angelicas andet album, udkom i 2010. Begge udgivelser er lavet i samarbejde med producer og sangskriver Mads B. B. Krog. I september 2014 udgav Ayoe singlen ”Put Me Out” som er forløberen for hendes kommende EP, der er sat til at udkomme i starten af 2015.

Ayoe Angelica har fungeret som feature- og backingsanger hos flere større bands og artister, blandt andet Basim (Eurovision Song Contest 2014), Alphabeat, Per Vers, Rasmus Seebach. Ayoe er signet til GL Music.

Ayoe har været korsanger for bl.a Joey Moe i 2015, og for Rasmus Seebach i år 2015, 2016 og 2017.

Diskografi

Album 
 I'm Amazed (2008)
 Dandelion (2010)

Singler 
 "Everybody Loves You" (2008)
 "Dr. Jekyll" (2008)
 "Plenty More Fish" (2010)
 "Hey, Mr. Man on Top" (2010)

Features 
 Verden fra 1.10 (UFO Yepha)
 Kill (NeoGeo)
 Roskilde State of Mind (Per Vers)
 Rewind Me (DJ Static)
 Ik Gør det Yepha (Yepha)

Henvisninger 

Tjek fødselsår
Musikere fra Danmark
Sonny & Cher

Sonny & Cher var en pop-duo fra USA bestående af Sonny Bono og Cher. Parret havde i 1960'erne stor succes med bl.a. numrene "I Got You Babe" og "The Beat Goes On". Parret blev skilt den 27. juni 1975. Efter skilsmissen optrådte parret dog sammen ved enkelte lejligheder, senest i 1987 i et David Letterman show.

Diskografi 
 Look at Us (1965)
 The Wondrous World of Sonny & Chér (1966)
 In Case You're in Love (1967)
 All I Ever Need Is You (1971)
 Mama Was a Rock and Roll Singer, Papa Used to Write All Her Songs (1973)

Eksterne henvisninger 

Duoer
Musikgrupper fra USA
Musikgrupper fra 1964
Ophørt i 1977
Casino de Paris

Casino de Paris i Rue de Clichy er en af de kendte musikhaller i Paris med en historie, som går tilbage til det 18. århundrede. I modsætning til hvad navnet måske antyder, bruges det til optræden og ikke til hasardspil. 

Den første bygning på dette sted, der viste shows, blev bygget af Duc de Richelieu omkring 1730. Efter revolutionen blev stedet omdøbt til Jardin de Tivoli og blev blandt andet anvendt til fyrværkerishows. I 1880 kom stedet til at hedde Palace Theatre, som husede shows af forskellige typer, herunder brydning.

Det var i begyndelsen af 1. verdenskrig, at det moderne Casino de Paris begyndte at tage form. På det tidspunkt blev spillestedet omdannet til biograf og koncertsal. Bombardementerne under 1. verdenskrig medførte imidlertid, at forestillingerne i en periode ikke kunne gennemføres. Da det igen blev muligt, blev der satset på revygenren, som holdt gennem en god del af det 20. århundrede.

I årenes løb har der på Casino de Paris blandt andet optrådt kunstnere som Mistinguett, Maurice Chevalier, Josephine Baker, Tino Rossi, Line Renaud, Zizi Jeanmaire og i nyere tid komikeren Jamel Debbouze.

Referencer 
 Officiel hjemmeside
 http://www.internationalnewsagency.org/casino_de_paris.htm 
 Casino de Paris – Paris – EVENE
 AT THE BIG CASINO DE PARIS. – View Article – NYTimes.com

Eksterne henvisninger 

Bygninger, konstruktioner og anlæg i Paris